KLASA: 602-02/19-01/13

URBROJ: 2182-62-01-19-01

U Brodarici 26. rujna 2019**.**

**IZVJEŠĆE O REALIZACIJI GODIŠNJEG PLANA I PROGRAMA RADA**

**ŠKOLE ZA ŠK. GOD. 2018./2019.**

**1. UVJETI RADA**

Osnovna škola Brodarica u šk. god 2018./2019. obrazovala je 295 učenika unutar 18 razrednih odjela:

* 15 čistih razrednih odjela u matičnoj školi OŠ Brodarica

(8 razredne nastave, 7 predmetne nastave)

* 2 kombinirana razredna odjela u PŠ Grebaštici
* 1 kombinirani razredni odjel u PO Krapanj

Nabavka nastavnih sredstava i pomagala i ostalih uredskih materijala odvijala se sukladno financijskim mogućnostima Škole.

Školska knjižnica opremljena je dovoljnim i zakonski propisanim brojem knjižnog fonda, ali prostorna ograničenost onemogućava implementaciju i provedbu bogatijeg i sadržajnijeg programa rada same knjižnice.

Nastava je organizirana i provedena sukladno obvezama iz Zakona, realizirani su svi GPP-ovi predmetnih učitelja kao i provedene sve planirane i dodatne aktivnosti propisane Školskim kurikulumom.

Radne odnosno tjedne obveze učitelja usklađene su s Pravilnikom o obvezama učitelja i stručnih suradnika ( NN 51/99., 70/00. ).

U navedenom razdoblju Škola je zapošljavala ukupno 49 djelatnika:

* ravnateljica
* stručni suradnici = 2
* učitelji = 38
* administrativno osoblje = 2
* tehničko osoblje = 6

Sukladno Pravilniku i Zakonu o odgoju i obrazovanju u osnovnoj i srednjoj školi,organizirana je i nastava u kući, a unutar ustanove i slijedom zaduženja u nastavi je sudjelovalo troje pripravnika bez zasnivanja radnog odnosa, četvero studenata-vježbenika na izvršavanju stručno-metodičke prakse i jedan asistent u nastavi.

**2. ORGANIZACIJA RADA**

Nastava se organizira u jutarnjoj i popodnevnoj smjeni naizmjenično, učenici

1. – 4. razreda u jednoj, a učenici 5. - 8. razreda u drugoj smjeni.

Područne škole odnosno odjeli rade u jutarnjoj smjeni s početkom u 8:00 sati.

Tijekom cijele nastavne i školske godine organizirana su dežurstva učitelja i djelatnika. Od ožujka 2019. dežurstva obje smjene vršila su po dva učitelja predmetne i dva učitelja razredne nastave i tehničko osoblje, a u područnim školama svi učitelji i tehničko osoblje.

Organizirane su akcije održavanja i čišćenja školskog okoliša nakon velikih odmora kroz satove razrednih zajednica u pratnji razrednika i spremačica.

**3. KULTURNA I JAVNA DJELATNOST**

U školskoj 2018./2019. godini omogućeno je pohađanje 4 različita programa izborne nastave i 14 programa izvannastavnih aktivnosti.

INA (razredna nastava):

Učenje kroz igru, Klub čitatelja, Ritmička skupina, Informatička skupina, Glazbena skupina, Plesna skupina te Dramska skupina.

INA (predmetna nastava):

Dramsko recitatorska skupina, Pjevački zbor, Učenička zadruga, Vjeronaučna olimpijada, Sportska skupina, Novinarska skupina te Terapijska glazba.

Prigodnim programima obilježeni su :

* primanje učenika 1. razreda
* Dani kruha
* Sveti Nikola
* Dani TZK-a
* Božićni i Novogodišnji program
* Erasmus+ domaćinstva

- Dan škole

**4. ZDRAVSTVENO-SOCIJALNA I EKOLOŠKA ZAŠTITA UČENIKA**

Djelatnici PU Šibensko-kninske održali su predavanje na temu «Djeca u prometu».

Organizirana je preventivna i poučna radionica u suradnji s HAK-om za učenike prvih razreda.

Realiziran je i program zdravstvene zaštite u organizaciji školske liječnice:

- cijepljenje učenika (di-te-polio, hepatitis B)

- sistematski pregledi prije upisa u 1. razred djece obveznika radi

utvrđivanja sposobnosti za školu

* liječnički pregled učenika 8. razreda sa zdravstvenim teškoćama radi

pravilnog izbora budućeg zanimanja

* pregled kralježnice i stopala
* pregled vida i sluha

Ostvaren je plan i program profesionalnog informiranja i usmjeravanja za učenike 8. razreda (putem različitih brošura, anketa, testiranja, posjeta, radionica) u suradnji s nadležnim institucijama.

U školi je organizirana i učenička prehrana od dobavljača „Valdit promet“ i prijevoz učenika izvršitelja ATP Šibenik odnosno podizvođač TA Pražen.

Realizirani su svi planirani oblici izvanučioničke nastave:

* jednodnevni izleti – 1. – 3. razredi, 5. – 7. razredi
* terenska nastava – 2., 6., 8. razredi
* Škola u prirodi – 4. razredi
* Ekskurzija – 8. razredi

**5. STRUČNO USAVRŠAVANJE**

Stručno usavršavanje provodilo se u školi kroz rad stručnih aktiva te na sjednicama Učiteljskog vijeća, online putem Loomen virtualnih učionica i izvan škole na stručnim skupovima i seminarima u organizaciji Županijskih stručnih vijeća te MZO-a i Agencije za odgoj i obrazovanje.

**6. RAD STRUČNIH TIJELA, STRUČNIH SURADNIKA I ORGANA UPRAVLJANJA**

* **rad Učiteljskoga vijeća**

Učiteljsko vijeće raspravljalo je o uspjehu učenika i donosilo mjere za poboljšanje uspjeha i vladanja te sudjelovalo u organizaciji odgojno-obrazovnih sadržaja prema Godišnjem planu i programu rada Škole. Održano je 15 sjednica Učiteljskoga vijeća.

* **rad razrednih odjela**

Razredna vijeća sastajala su se 9 puta .

Na ostalim sjednicama raspravljalo se o uspjehu pojedinaca i razrednih odjela, o poteškoćama u razrednim odjelima i njihovim uzrocima te su dogovarane mjere poboljšanja i pružanja pomoći učenicima.

Razredna vijeća utvrđivala su i opći uspjeh učenika i pedagoške mjere te realizaciju plana i programa.

* **rad razrednika**

U svakom razrednom odjelu održana su 3 - 4 roditeljska sastanka.

Vodili su se zapisnici i redovita pedagoška dokumentacija. Pripremali su sjednice Razrednih vijeća, organizirali izlete i ekskurzije, održavali individualne razgovore s roditeljima, sudjelovali u školskim svečanostima.

* **rad stručnih suradnika**

Psihologa

– sudjelovanje u radu komisije za upis djece u prvi razred, formiranje razrednih odjela učenika prvih razreda, rad na rasterećenju učenika, praćenje kvalitete izvođenja nastavnog procesa, sudjelovanje u radu stručnih tijela Škole, utvrđivanje sposobnosti i interesa učenika, praćenje i analiza izostanaka učenika, praćenje uspjeha i napredovanja učenika, rad s učenicima s posebnim potrebama, savjetodavan rad s učenicima, roditeljima i učiteljima, rad na profesionalnom usmjeravanju učenika te rad na zdravstvenoj i socijalnoj zaštiti učenika.

- vrednovanje ostvarenih rezultata ( polugodišnja analiza uspjeha i ostvarenja školskog programa, analiza i izvješće na kraju nastavne godine)

- stručno usavršavanje učitelja te vlastito stručno usavršavanje

( predavanja na sjednicama Učiteljskog vijeća, praćenje rada i pružanje pomoći pripravnicima, individualna pomoć učiteljima u ostvarivanju programa, pomoć učiteljima u izvedbi prilagođenih programa, praćenje stručne literature i periodike, skupni oblici stručnog usavršavanja izvan škole ).

- suradnja sa stručnim službama izvan škole – liječnici

Zavoda za javno zdravstvo, Centar za socijalnu skrb, Služba profesionalne orijentacije, Odsjek za društvene djelatnosti .

Knjižničarka

– provjera tehničke ispravnosti knjiga, pečatiranje i upis u inventurnu knjigu, izdavanje knjiga, upoznavanje učenika s knjižnicom, uvez i umatanje knjiga, uređivanje panoa, organiziranje posjeta književnika.

* **rad Školskog odbora**

Održano je 10 sjednica Školskoga odbora.

Školski odbor je na svojim sjednicama raspravljao o izvješću ravnatelja o stanju i radu Škole te dinamici ostvarivaja GPP-a i ŠK-a, raspravljao i prihvatio izvješće o završnom računu za 2018. godinu, prihvatio financijski plan za 2019. godinu, prihvatio plan kapitalnih ulaganja, razvojni plan škole te rješavao ostala pitanja iz svoje nadležnosti, imenovao novu ravnateljicu.

* **rad Vijeća roditelja**

Održane su tri sjednice Vijeća roditelja.

Na sjednicama Vijeća roditelja raspravljalo se o ulozi Vijeća roditelja u radu Škole, o GPP-u i ŠK-u, partnerskom odnosu roditelja i škole, analizirao se odgojno-obrazovni rad na kraju polugodišta i na kraju godine te raspravljalo o poboljšanju uvjeta života i rada u školi.

* **rad ravnatelja te administrativno-tehničke službe**

Ravnatelj/ica je svoje poslove obavljao sukladno važećem Godišnjem planu i programu. Sudjelovao je u izradi Godišnjeg plana i programa rada škole te organizacijskim poslovima.

Sudjelovao je u izradi Financijskog plana za 2018. godinu, pripremao te sudjelovao u radu Učiteljskoga vijeća, Razrednih vijeća, stručnih aktiva, vršio uvid te nadzirao provođenje odluka stručnih organa, surađivao sa stručnom razvojnom službom, surađivao sa službama i institucijama izvan škole, suradnja s Odsjekom za društvene djelatnosti te Ministarstvom znanosti i obrazovanja, kontrolirao pedagošku dokumentaciju, sudjelovao u organizaciji te bio nazočan na kulturnim i javnim priredbama i stručnim aktivima ravnatelja, radio sa strankama.

Rad tajništva i administrativno-tehničke službe, koji je utvrđen Godišnjim planom i programom rada Škole, ostvaren je prema zadanom planu.

**7. REALIZACIJA NASTAVNOG PLANA I PROGRAMA**

* Planovi i programi u potpunosti su realizirani.
* Izborna nastava održana je iz područja Talijanskoga jezika, Njemačkoga jezika, Informatike i Vjeronauka.
* Dopunski rad – nitko upućen.
* Popravni ispiti – nitko upućen.
* 1 učenik razredne nastave prešao u viši razred s jednom negativnom ocjenom.
* Izrečena 2 stroga ukora.
* Izrečena dva ukora.
* Izrečene dvije pisane opomene razrednika.
* Pohvaljeno je ukupno 143 učenika pisanom pohvalom razrednih vijeća.
* Dodatna nastava – organizirana je u svim razrednim odjelima.

(razredna nastava - Matematika)

(predmetna nastava – Hrvatski jezik, Matematika, Engleski jezik)

* Dopunska nastava –organizirana je u svim razrednim odjelima.

(razredna nastava – Hrvatskoga jezika, Matematike, Engleskoga jezika)

(predmetna nastava – Hrvatskoga jezika, Matematike, Engleskoga jezika, Fizike)

**8. PRIJEDLOG MJERA ZA STVARANJE ADEKVATNIJIH UVJETA RADA I MJERA ZA UNAPRJEĐENJE ODGOJNO-OBRAZOVNOG PROCESA**

**(realizirano 1. ožujka 2019. – 27. rujna 2019.)**

* sanirane staklene fasadne prizme (izmjena) - 58 000 kn
* sanirana stepenica na stubištu u matičnoj školi – 1000 kn (donacija)
* obnovljen razrušen sanitarni čvor u PŠ Grebaštici – 4 300 kn
* riješen problem vode (nije je bilo) u PŠ Grebaštica - donacija
* stavljena u funkciju Smart board u učionici broj 1 (vrijednost opreme 12000 kn)
* servisirani svi klima uređaji – 4 000 kn
* postavljeni i rolo-zavjese i trakasti zastori u učionicu br. 8 – 3 550 kn
* postavljeni trakasti zastori u učionicu informatike – gradska sredstva
* nabavka 11 laptopa za izvođenje nastave informatike (isporuka do kraja prosinca) –
* 33 000 kn
* oličena učionica br. 1, br. 7, br. 6 - 3 000 kn + doniran rad
* proveden preventivni program i edukativna radionica Evakuacijske vježbe u suradnji s JVP-om i DVD-om Brodarica
* provedena radionica za učenike prvih razreda u suradnji s HAK-om

s ciljem podizanja svijesti o sigurnom postupanju u prometu

* priskrbljeni nogometni golovi za vanjsko igralište u matičnoj školi – donacija županije, 150 kn sredstava Škole, varenje i postavljanje izvršili mještani

**(potrebno realizirati)**

1. Potrebno je stvoriti uvjete za jednosmjensku nastavu i produženi boravak,

izgradnju novih učionica.

1. Potrebno je stvoriti uvjete za realizaciju plana i programa nastave Tjelesne i zdravstvene kulture izgradnjom sportske dvorane.
2. Osigurati uvjete za siguran boravak učenika u okolini škole – ograda školskoga igrališta i prostora škole.
3. PŠ Grebaštica - potrebno sanirati sjeverni zid zgrade i zamijeniti ulazna vrata.
4. PO Krapanj – sanirati zidove u kabinetu i zid u učionici (ispod prozora).
5. Staviti u funkciju Vatrodojavnu centralu.
6. Zamijeniti neispravne aluminijske žaluzine.
7. Staviti u funkciju kutak za čitanje i odmor učenika u holu matične škole (ispod stepeništa).

Ravnateljica

Maja Morić, dipl. uč.